Diari Oficial de la Generalitat Valenciana


Sumari del DOGV 8216, del 19-01-2018 (2017/11706)

Notificació de la sentència dictada en el procediment ordinari número 1238/2015.
--------------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11440


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1238/2015. [2017/11549]  
De: Antonio Pastor López.  
Procurador: Julio Costa Andreu.  
Contra: Promotores Reunidos, SA.  
Procurador/a: -  
En el present procediment judici ordinari seguit a instàncies de Antonio Pastor López contra Promotores Reunidos, SA, s'ha dictat la sentència, que literalment diu el següent:  
  
«Sentència número 184/2017  
Benidorm, 12 de juny de 2017  
Alberto Gregori Guillem, magistrat jutge titular del Jutjat de Primera Instància número 4 de Benidorm, he vist aquestes actuacions de judici ordinari que se segueixen en aquest jutjat sota el número 1.238/2015, amb Antonio Pastor López com a demandant, que ha actuat representat pel procurador Julio Costa Andreu i dirigit pel lletrat, i part demandada Promotores Reunidos, SA (en rebel·lia), i en consideració als següents:  
  
Dispositiva  
Estime essencialment la demanda formulada per Antonio Pastor López, a través de la seua representació en actuacions contra Promotores Reunidos, SA, he de:  
Declarar que en virtut del contracte privat de compravenda subscrit en data 8 de setembre de 1971 entre la mercantil Promotores Reunidos, SA, com a venedora, i Antonio Pastor López com a comprador (doc. núm. 1 de la demanda), respecte de l'habitatge siti a Benidorm (Alacant), av. Rei Jaume I, número 27 (que figura en el Registre de la Propietat) encara com a carretera circumval·lació sense número de policia), edifici Navasa primera fase, planta 5.ª (que figura en el Registre de la Propietat com a àtic) porta C, finca registral número 27850 del Registre de la Propietat número 3 de Benidorm, Antonio Pastor López és propietari en ple domini de la totalitat de tal immoble, i per ser referit contracte de compravenda legal, vàlid, eficaç i creador de drets i obligacions entre les parts atorgants.  
  
Condemne la demandada, la mercantil Promotores Reunidos, SA, que en el termini de 30 dies des de la data de la notificació de la sentència, realitze tots els actes jurídics necessaris davant de notari per a atorgar, com a venedora escriptura pública de compravenda de l'habitatge siti a Benidorm (Alacant), av. Rei Jaume I, número 27 (figurant en el Registre de la Propietat) encara com a carretera circumval·lació sense número de policia), edifici Navasa primera fase, planta 5.ª (que figura en el Registre de la Propietat com a àtic) porta C, a favor d'Antonio Pastor López, i s'eleva a document públic el contracte privat de compravenda del 8 de setembre de 1971 del qual porta causa (doc. núm. 1), i si és el cas, fent-hi constar tots els fets indicats en aquesta demanda.  
  
Declare que en el cas que la demandada Promotores Reunidos, SA, en el termini de 30 dies des de la notificació de la sentència, no procedisca a realitzar els actes jurídics necessaris davant de notari per a atorgar com a venedor escriptura pública de compravenda de l'habitatge esmentat en l'apartat anterior, elevant a document públic el contracte privat de compravenda del 8 de setembre de 1971 del qual porta causa (doc. núm. 1), i donada la falta d'activitat de la demandada, l'esmentada escriptura haja de ser atorgada, en fase d'execució de sentència, per la persona que jutja.  
Tot això amb expressa imposició a costes a la part demandada.  
Notifiqueu aquesta resolució a les parts fent-los saber que en contra es pot interposar recurs d'apel·lació davant de l'Audiència Provincial per mitjà d'un escrit que haurà de preparar-se en aquest jutjat en el termini dels 20 dies següents al de la seua notificació.  
Expediu i uniu una testimoniança d'aquesta resolució a les actuacions i incloeu-ne l'original en el llibre de sentències.  
Aquesta és la meua sentència que pronuncie, mane i firme.»  
  
Atés que el demandat, Promotores Reunidos, SA, es troba en parador ignorat, expedisc aquest edicte a fi que valga de notificació de forma deguda.  
  
Benidorm, 13 de juny de 2017.- La lletrada de l'Administració de justícia: Ana Isabel Galiana Lara.